Željko Panić

Željko Panić (rođen 5. maja 1976 u Splitu) je bosanskohercegovački plivač.

Sportska biografija
Plivanjem se počeo baviti 1987. godine u Plivačkom klubu
’’Pošk-Brodomerkur’’ iz  Splita, gdje je i rođen. Već nakon mjesec dana prelazi u takmičarsku grupu pod nadzorom trenerice-olimpijske prvakinje Đurđice Bjedov. Učešćem na takmičenjima osvaja i prve medalje na nivou Splita, Dalmacije, SR Hrvatske i na državnim prvenstvima SFRJ.
Od 1993. godine postaje član tada jedinog plivačkog kluba u Republici Srpskoj – Plivačkog kluba’’Incel’’ iz Banjaluke.

Početkom 2002.  godine osniva Plivački klub ’’Olymp’“, koji je 2006. godine osvojio prvo mjesto na prvenstvu BiH u apsolutnoj konkurenciji te kontinuirano ostvaruje zapažene rezultate kako na domaćim tako i na inostranim takmičenjima.
Kratak osvrt na lične sportske rezultate:
- dvostruki učesnik Olimpijskih igara u Sidneju 2000. i Atini 2004. godine

- Učesnik  Mediteranskih igara ’’Tunis 2001’’:  11. mjestom (u disciplini 100m slobodno)
- Balkansko prvenstvo na Kipru 2000. Godine: 5. mjesto (u disciplini 100m slobodno)
- Učesnik mnogih evropskih i svjetskih prvenstava (najbolji plasman u disciplini 100m mješovito na Evropskom prvenstu u njemačkom gradu Riesa 2002. godine, 21. mjesto-100m mješovito)
- Višestruki osvajač medalja na međunarodnim plivačkim mitinzima (Irska, Austrija, Mađarska, Slovenija, Slovačka, Rumunija, Bugarska, Srbija, Hrvatska, Italija...)
- Izabran za sportistu grada Banja Luka 2003. godine
- Na listi među deset sportista RS bio ukupno 5 puta (najznačajni plasman: 3. mjesto 2000. godine)
- Od 2004. godine trener reprezentacije BiH u plivanju
Stručne i profesionalne kvalifikacije:

- profesor fizičkog vaspitanja i sporta

- student postdiplomskih studija na Fakultetu fizičkog vaspitanja i sporta
- član Izvršnog odbora Olimpijskog komiteta BiH od juna 2008. godine,
- član Stručnog savjeta pri Ministarstvu za porodicu, omladinu i sport od septembra 2008. godine
- Predsjednik Plivačkog saveza grada Banja Luka od 2005. godine
- član Stručnog odbora Plivačkog saveza Republike Srpske od 2009. godine
- asistirao pri izradi projekta za izgradnju prvog zatvorenog olimpijskog bazena u Banjaluci.

 Reference 

 Vanjski linkovi 
pkolymp.com 
Željko Panić: Nikada se ne predajem

Kategorija:Rođeni 1976.
Kategorija:Bosanskohercegovački plivači
Kategorija:Biografije, Split
Kategorija:Bosanskohercegovački olimpijci
Kategorija:Plivači na Ljetnim olimpijskim igrama 2000.
Kategorija:Plivači na Ljetnim olimpijskim igrama 2004.
Kategorija:Bosanskohercegovački sportisti 20. vijeka
Kategorija:Živi ljudi